DEĊIŻJONI TAL-KUMMISSJONI
tal-11 ta' Lulju 2006
li temenda l-Appendiċi B għall-Anness IX ta' l-Att ta' Adeżjoni ta' l-2003 dwar ċerti stabbilimenti fis-settur tal-laħam fil-Litwanja
(innotifikata taħt dokument numru C(2006) 3115)
(Test b'rilevanza għaż-ŻEE)
(2006/480/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat l-Att ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b'mod partikolari l-Anness IX, Kapitolu 5, Taqsima B, Subtaqsima I, paragrafu (d) tiegħu,
Billi:
(1)
Il-Litwanja ngħatat perjodi ta' tranżizzjoni għal ċerti stabbilimenti elenkati fl-Appendiċi B (1) ta' l-Anness IX għall-Att ta' l-Adeżjoni ta' l-2003.
(2)
L-Appendiċi B għall-Anness IX ta' l-Att ta' l-Adeżjoni ta' l-2003 ġie emendat bid-Deċiżjonijiet tal-Kummissjoni 2004/472/KE (2), 2004/473/KE (3), 2005/421/KE (4) u 2005/657/KE (5).
(3)
Skond dikjarazzjoni uffiċjali mill-awtorità kompetenti Litwana ċerti stabbilimenti fis-settur tal-laħam, lestew il-proċess tagħhom ta' titjib u issa jinsabu f'konformità sħiħa mal-leġiżlazzjoni tal-Komunità. Stabbiliment wieħed waqqaf l-attivitajiet tiegħu. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
L-Appendiċi B ta' l-Anness IX ta' l-Att ta' l-Adeżjoni ta' l-2003 għandu għalhekk jiġi emendat skond dan. Għal raġunijiet ta' ċarezza, dak l-Appendiċi għandu jinbidel.
(5)
Il-Kumitat Permanenti dwar il-Katina Alimentari u Saħħet l-Annimali ġie infurmat bil-miżuri stipulati f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-Appendiċi B għall-Anness IX ta' l-Att ta' l-Adeżjoni tal-2003 qiegħed jiġi ssostitwit mit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar il-11 ta' Lulju 2006.